Melléklet a ……./2010. sz. Képv. test. határozathoz

Társulási megállapodás módosítása

(Tervezet)

1) A megállapodás I.1. pontjában a felsorolás kiegészül a következőkkel:

	Sor-szám
	A tag önkormányzat neve, képviselője
	A tag önkormányzat székhelye
	Lakosságszám /2009. január 1.-én/
	Önkormányzati határozat száma

	13.
	Császártöltés Község Önkormányzata 
Frick József polgármester
	Császártöltés, Keceli út 107.
	2603
	/2010.

	14.
	Soltvadkert Város Önkormányzata 
Lehóczki Ferenc polgármester
	Soltvadkert, Kossuth u. 6.
	7744
	/2010.

	15. 
	Kunszállás Község Önkormányzata

Kovács Imre polgármester
	Kunszállás,

Dózsa Gy. u. 24.
	1730
	/2010.


2) Az V.2. pont 2. bekezdése helyébe az alábbi szövegrész lép: 


„A tagok alakuláskor meglévő vagyona és annak szaporulata, valamint a jelen szerződésen kívüli forrásból eredő vagyonszaporulata a Társulás vagyonától elkülönül, azt a Társulási szerződés nem érinti.

A későbbiekben a tagok társulásba bevitt vagyonát piaci alapon felértékelve és leltár szerint kell a társuló helyi önkormányzatok vagyonaként nyilvántartani. A Társulás vagyonszaporulata a társult helyi önkormányzatok közös vagyona, és arra a Polgári Törvénykönyv közös tulajdonra vonatkozó szabályait kell alkalmazni”.

3) Az V.3. pont 3. bekezdése a következőképpen módosul:


„A Tagok a beruházási szakasz végén - a támogatási szerződésben foglalt feltételek betartása mellett - döntenek arról, hogy a KEOP projekt keretében megvalósuló, beszerzésre kerülő vagyontárgyak tagönkormányzatok részére történő tulajdonba adása a beruházási szakasz lezárultával, vagy az 5 éves fenntartási időszak végén történjen meg.”

4) Az V.3. pont kiegészül a következő, 6. bekezdéssel:


„A tag önkormányzatok tulajdonába kerülő vagyontárgyak köre megegyezik a pályázati beruházásból a településünkön megvalósuló vagyontárgyak körével.”

5) Az V.4.1. pontból „A Tagok az idegen forrást….” kezdetű 4. bekezdés kimarad.

6) A VI. Üzemeltetés c. pont 2. bekezdése a következők szerint módosul:


„A Tagok kötelezettséget vállalnak arra, hogy a KEOP projekt keretében megvalósuló, a Tagok elkülönült tulajdonába kerülő viziközműveknek a négy vízszolgáltató területén érvényesülő elvek szerinti működtetése és a kapcsolódó közüzemi közszolgáltatás ellátása érdekében a Vgtv. 9. §. (2) bek. d. pontja alapján, viziközművek üzemeltetésére irányuló szerződést egyenként, a saját tulajdonú részesedésükkel működő Kőrösvíz Kft-vel /6200 Kiskőrös, Dózsa Gy. út 43./ a Kecelvíz Kft-vel /6237 Kecel, Avar tér 1./ a Páhi Önkormányzati Vízművel /6075 Páhi, Vasút u. 2./ és a Soltvadkert Önkormányzat Vízművel /6230 Soltvadkert, Kossuth u. 6./ mint e célra létrehozott gazdálkodó szervezettel a beruházási szakasz lezárultával megkötik.”

7) A megállapodás 1. sz. melléklete helyébe a jelen tervezet melléklete lép.

Kiskőrös, 2010. július 5.

Záradék:

Ezt a módosítást a Társulási Tanács a 2010. július 5.-i ülésén a     /2010. számú határozatával elfogadta. A módosítást valamennyi tag Képviselő – testülete jóváhagyta, a hatálybalépés időpontja 2010.         hó         napja

Kiskőrös, 2010.         hó      nap

Domonyi László

elnök

